**О Т Ч Е Т З А 2016г.**

**НА ЧИТАЛИЩЕ „Н.Й. ВАПЦАРОВ“ с. БОРИНЦИ**

**ОБЩИНА КОТЕЛ, ОБЛАСТ СЛИВЕН**

**През 2016г. работата на читалищното Настоятелство и библиотеката се ръководи от интереса и духовната потребност на хората от с. Боринци. Съдействие и разбиране по възникналите проблеми ни оказа кмета.**

**Организираха се различни мероприятия, обичаи и традиции.**

**Първото мероприятие бе организирано и проведено на 21 януари „Ден на родилната помощ“ в читалището с поздравителен рецитал, подаръци и изненади за многодетните майки. След това празника премина с много танци и хора.**

**На 1 март бе организирана изложба на мартеници във фоайе на читалището.**

**Подготовката за организиране на празника 8- ми март бе голяма и се проведе с традиционна томбола и рецитал изнесен от децата. А след това празника премина с много изненади за всички жени и майки.**

**На 23 април е Лазаровден. И тази година красиво облечени с народни носии лазарки посетиха домовете на всички стопани, носещи много здраве, радост и напомнящи за стария народен обичай.**

**На 24 септември е местният традиционен събор на селото. През деня пред читалището бе организирана забава за всички хора от селото и гости. Вечерта на 24 септември в салона на читалището бе представена музикална програма с дисководещ от гр. Сливен. Вечерта премина с много танци и хора. Всички си тръгнаха доволни.**

**С наближаването на коледните и новогодишните празници оживлението в селото е по- голямо Читалищното ръководство подготвиха коледно тържество за децата от с. Боринци на 23 декември. Гости на тържеството бяха дядо Коледа, Снежанка и джуджетата. Организирана бе томбола и рецитал изпълнен от децата. Тържеството премина с много приятни изненади и весело прекарване.**

**Читалищната библиотека, винаги е била един от приоритетите на читалищното ръководство. Обработката и картотекирането на книгите и останалите библиотечни материали е съобразена със съвременните изисквания и развитието на библиотечното дело.**

**Библиотеката като част от читалищната структура, организира и реализира много и разнообразни културно- масови мероприятия. Това на кратко характеризира съвременния облик на читалището ни. Искрено се надяваме с усилията на всички читалищни деятели- млади и стари безрезервна помощ на общинското ръководство и цялата общественост да отвърждаваме името на народно читалище „ Н. Й. ВАПЦАРОВ- 1953“ – име което и до днес с достойнство носим и отстояваме.**

**Поклон и дълбока признателност към труда на всички ония възрожденци, читалищни дейци и творци, които положиха основите на читалищното дело в нашия край, към всички съвременици, които с дейността си дават своя принос за духовното издигане на населението в нашето будно селце.**

**с. Боринци ЧИТАЛИЩНО НАСТОЯТЕЛСТО**